text:
Кирибати за периода на престой, определен в член 4, параграф 1.
 Гражданите на Кирибати, които притежават валиден обикновен, дипломатически, служебен, официален или специален паспорт, издаден от Кирибати, могат да влизат и оставатбез виза на територията на държавите членки за периода на престой, определен в член 4, параграф 2.
 2. Параграф 1 от настоящия член не се прилага за лицата, пътуващи с цел упражняване на доходоносна дейност.
 За тази категория лица всяка държава членка може самостоятелно да реши да наложи изискването за виза за гражданите на Кирибати или да го отмени в съответствие с член 4, параграф 3 от Регламент (ЕО) No 539/2001 на Съвета (2).
 За тази категория лица Кирибати може да реши да наложи изискването за виза или да премахне визите за гражданите на всяка държава членка поотделно в съответствие със своето национално право.
 3. Премахването на визите, предвидено с настоящото споразумение, се прилага, без да се засяга правото на договарящите страни във връзка с условията за влизане и кратък престой. Държавите членки и Кирибати си запазват правото да откажат влизане и кратък престой на своята територия, ако едно или повече от тези условия не са изпълнени.
 4. Премахването на визите се прилага независимо от вида транспорт, използван за преминаване на границите на договарящите страни.
 5. Необхванатите от настоящото споразумение въпроси се уреждат от правото на Съюза, националното право на държавите членки и националното право на Кирибати.
 Член 4
 Продължителност на престоя
 1. Гражданите на Съюза могат да оставатна територията на Кирибати за период до 90 дни в рамките на всеки период от 180 дни.
 2. Гражданите на Кирибати могат да останат на територията на държавите членки, прилагащи изцяло достиженията на правото от Шенген, за период до 90 дни в рамките на всеки период от 180 дни. Този период се изчислява независимо от всякакъв престой в държава членка, която все още не прилага изцяло достиженията на правото от Шенген.
 Гражданите на Кирибати могат да остават за период до 90 дни в рамките на всеки период от 180 дни на територията на всяка от държавите членки, които все още не прилагат изцяло достиженията на правото от Шенген, независимо от продължителността на престоя, изчислена за територията на държавите членки, които прилагат изцяло достиженията на правото от Шенген.
 3. Настоящото споразумение не засяга възможността Кирибати и държавите членки да удължат периода на престой над 90 дни в съответствие с тяхното съответно национално право и с правото на Съюза.
 Член 5
 Териториално приложение
 1. По отношение на Френската република настоящото споразумение се прилага само за европейската територия на Френската република.
 2. По отношение на Кралство Нидерландия настоящото споразумение се прилага само за европейската територия на Кралство Нидерландия.
 Член 6
 Съвместен ръководен комитет за споразумението
 1. Договарящите страни създават Съвместен комитет от експерти (наричан по-долу „комитетът“), съставен от представители на Съюза и представители на Кирибати. Съюзът се представлява от Европейската комисия.
 2. Комитетът има, inter alia, следните задачи:
 а)
 наблюдение на прилагането на настоящото споразумение;
 б)
 представяне на предложения за изменения или допълнения на настоящото споразумение;
 в)
 уреждане на спорове, възникнали при тълкуването или


text:
прилагането на настоящото споразумение.
 3. Комитетът се свиква при необходимост по искане на една от договарящите страни.
 4. Комитетът приема своя процедурен правилник.
 Член 7
 Връзка на настоящото споразумение със съществуващи двустранни споразумения за премахване на визите между държавите членки и Кирибати
 Настоящото споразумение има предимство пред всички двустранни споразумения или договорености, сключени между отделните държави членки и Кирибати, доколкото те уреждат въпроси, попадащи в приложното поле на настоящото споразумение.
 Член 8
 Заключителни разпоредби
 1. Настоящото споразумение се ратифицира или одобрява от договарящите страни в съответствие с техните съответни вътрешни процедури и влиза в сила на първия ден от втория месец след датата на по-късната от двете нотификации, чрез които договарящите страни се уведомяват една друга относно приключването на тези процедури.
 Настоящото споразумение се прилага временно от деня след неговото подписване.
 2. Настоящото споразумение се сключва за неопределен срок, освен ако действието му не бъде прекратено в съответствие с параграф 5.
 3. Настоящото споразумение може да бъде изменяно с писменото съгласие на договарящите страни. Измененията влизат в сила, след като договарящите страни са се уведомили една друга за приключването на необходимите им за тази цел вътрешни процедури.
 4. Всяка договаряща страна може да спре изцяло или частично прилагането на настоящото споразумение, по-специално по причини, свързани с обществения ред, защитата на националната сигурност или защитата на общественото здраве, незаконната имиграция или повторното въвеждане на изискването за виза от някоя договаряща страна. Другата договаряща страна се уведомява за решението за спиране на прилагането не по-късно от два месеца преди планираната дата на неговото влизане в сила. Договарящата страна, която е спряла прилагането на настоящото споразумение, незабавно информира другата договаряща страна, ако причините за това спиране отпаднат, и като възобновява прилагането.
 5. Всяка договаряща страна може да прекрати настоящото споразумение с писмено уведомление на другата страна. Настоящото споразумение престава да бъде в сила 90 дни след това.
 6. Кирибати може да спре прилагането на настоящото споразумение или да го прекрати само по отношение на всички държави членки.
 7. Съюзът може да спре прилагането на настоящото споразумение или да го прекрати само по отношение на всички свои държави членки.
 Съставено в два еднообразни екземпляра на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, хърватски, чешки и шведски език, като текстовете на всички езици са еднакво автентични.
 Съставено в Брюксел на двадесет и трети юни през две хиляди и шестнадесета година.
 Hecho en Bruselas, el veintitrés de junio de dos mil dieciséis.
 V Bruselu dne dvacátého třetího června dva tisíce šestnáct.
 Udfærdiget i Bruxelles den treogtyvende juni to tusind og seksten.
 Geschehen zu Brüssel am dreiundzwanzigsten Juni zweitausendsechzehn.
 Kahe tuhande kuueteistkümnenda aasta juunikuu kahekümne kolmandal päeval Brüsselis.
 Έγινε στις Βρυξέλλες, στις είκοσι τρεις Ιουνίου δύο χιλιάδες δεκαέξι.
 Done at Brussels on the twenty-third day of June in the year two thousand and sixteen.
 Fait à Bruxelles, le vingt-trois juin deux mille seize.
 Sastavljeno u Bruxellesu dvadeset trećeg lipnja godine dvije tisuće šesnaeste.
 Fatto a Bruxelles, addì ventitré giugno duemilasedici.
 Briselē, divi tūkstoši sešpadsmitā

type: contracts

jurisdiction: EU


text:
gada divdesmit trešajā jūnijā.
 Priimta du tūkstančiai šešioliktų metų birželio dvidešimt trečią dieną Briuselyje.
 Kelt Brüsszelben, a kétezer-tizenhatodik év június havának huszonharmadik napján.
 Magħmul fi Brussell, fit-tlieta u għoxrin jum ta’ Ġunju fis-sena elfejn u sittax.
 Gedaan te Brussel, drieëntwintig juni tweeduizend zestien.
 Sporządzono w Brukseli dnia dwudziestego trzeciego czerwca roku dwa tysiące szesnastego.
 Feito em Bruxelas, em vinte e três de junho de dois mil e dezasseis.
 Întocmit la Bruxelles la douăzeci și trei iunie două mii șaisprezece.
 V Bruseli dvadsiateho tretieho júna dvetisícšestnásť.
 V Bruslju, dne triindvajsetega junija leta dva tisoč šestnajst.
 Tehty Brysselissä kahdentenakymmenentenäkolmantena päivänä kesäkuuta vuonna kaksituhattakuusitoista.
 Som skedde i Bryssel den tjugotredje juni år tjugohundrasexton.
 За Европейския съюз
 Рог la Unión Europea
 Za Evropskou Unii
 For Den Europæiske Union
 Für die Europäische Union
 Euroopa Liidu nimel
 Για την Ευρωπαϊκή Ένωση
 For the European Union
 Pour l'Union européenne
 Za Europsku uniju
 Per l'Unione europea
 Eiropas Savienības vārdā –
 Europos Sąjungos vardu
 Az Európai Unió részéről
 Għall-Unjoni Ewropea
 Voor de Europese Unie
 W imieniu Unii Europejskiej
 Pela União Europeia
 Pentru Uniunea Europeană
 Za Európsku úniu
 Za Evropsko unijo
 Euroopan unionin puolesta
 För Europeiska unionen
 За Република Кирибати
 Por la República de Kiribati
 Za Republiku Kiribati
 Por Republikken Kiribati
 Für die Republik Kiribati
 Kiribati Vabariigi nimel
 Για τη Δημοκρατία της Kιριμπάτι
 For the Republic of Kiribati
 Pour la République de Kiribati
 Za Republiku Kiribati
 Per la Repubblica di Kiribati
 Kiribati Republikas vārdā –
 Kiribačio Respublikos vardu
 Kiribati Köztársaság részéről
 Għar-Repubblika ta' Kiribati
 Voor de Republiek Kiribati
 W imieniu Republiki Kiribati
 Pela República da Quiribáti
 Pentru Republica Kiribati
 Za Kiribatskú republiku
 Za Republiko Kiribati
 Kiribatin tasavallan puolesta
 För Republiken Kiribati
 (1) ОВ ЕС L 149, 20.5.2014 г., стр. 67.
 (2) Регламент (ЕО) No 539/2001 на Съвета от 15 март 2001 г. за определяне на третите страни, чиито граждани трябва да притежават виза, когато преминават външните граници на държавите членки, както и тези, чиито граждани са освободени от това изискване (ОВ ЕС L 81, 21.3.2001 г., стр. 1).
 СЪВМЕСТНА ДЕКЛАРАЦИЯ
 ПО ОТНОШЕНИЕ НА ИСЛАНДИЯ, НОРВЕГИЯ, ШВЕЙЦАРИЯ И ЛИХТЕНЩАЙН
 Договарящите страни отбелязватсъществуващите тесни връзки между Европейския съюз и Норвегия, Исландия, Швейцария и Лихтенщайн, по- специално въз основа на споразуменията от 18 май 1999 г. и 26 октомври 2004 г. относно асоциирането на тези държави към процеса на изпълнение, прилагане и развитие на достиженията на правото от Шенген.
 При тези обстоятелства е желателно властите на Норвегия, Исландия, Швейцария и Лихтенщайн, от една страна, и на Кирибати, от друга страна, незабавно да сключат двустранни споразумения за премахване на визите за краткосрочно пребиваване при условия, подобни на тези на настоящото споразумение.
 СЪВМЕСТНА ДЕКЛАРАЦИЯ
 ОТНОСНО ТЪЛКУВАНЕТО НА КАТЕГОРИЯТА ЛИЦА, ПЪТУВАЩИ С ЦЕЛ УПРАЖНЯВАНЕ НА ДОХОДОНОСНА ДЕЙНОСТ, СЪГЛАСНО ПРЕДВИДЕНОТО В ЧЛЕН 3, ПАРАГРАФ 2 ОТ НАСТОЯЩОТО СПОРАЗУМЕНИЕ
 В желанието си да осигурят общо тълкуване договарящите страни се съгласяват, че за целите на настоящото споразумение категорията лица, упражняващи доходоносна дейност, обхваща лицата, които влизат с цел упражняване на доходоносно занятие или платена дейност на територията на другата договаряща страна като наето лице или като доставчик на услуги.


text:
Тази категория следва да не обхваща:
 —
 представителите на деловите среди, т.е. лицата, пътуващи с делова цел (без да са наети в държавата на другата договаряща страна),
 —
 спортистите или хората на изкуството, извършващи дейност по конкретен повод,
 —
 журналистите, изпратени от медиите на своята държава по пребиваване, и
 —
 стажантите в рамките на едно и също предприятие.
 Прилагането на настоящата декларация се наблюдава от Съвместния комитет в рамките на отговорностите му съгласно член 6 от настоящото споразумение, като той може да предложи изменения, когато въз основа на опита на договарящите страни счита това за необходимо.
 СЪВМЕСТНА ДЕКЛАРАЦИЯ
 ОТНОСНО ТЪЛКУВАНЕТО НА ПЕРИОДА ДО 90 ДНИ В РАМКИТЕ НА ВСЕКИ ПЕРИОД ОТ 180 ДНИ СЪГЛАСНО ЧЛЕН 4 ОТ НАСТОЯЩОТО СПОРАЗУМЕНИЕ
 Договарящите страни приемат, че периодът до 90 дни в рамките на всеки период от 180 дни, както е предвидено в член 4 от настоящото споразумение, означава или непрекъснато посещение, или няколко последователни посещения, чиято обща продължителност не надвишава 90 дни в рамките на всеки период от 180 дни.
 Понятието „всеки“ предполага прилагането на „подвижен“ референтен период от 180 дни, като се гледа назад всеки ден от престоя за последния период от 180 дни, за да се провери дали продължава да бъде изпълнявано изискването за 90 дни в рамките на всеки период от 180 дни. Наред с другото, това означава, че липсата на непрекъснат период от 90 дни позволява нов престой до 90 дни.
 СЪВМЕСТНА ДЕКЛАРАЦИЯ
 ОТНОСНО ИНФОРМИРАНЕТО НА ГРАЖДАНИТЕ ЗА СПОРАЗУМЕНИЕТО ЗА ПРЕМАХВАНЕ НА ВИЗИТЕ
 Като признават значението на прозрачността за гражданите на Европейския съюз и гражданите на Кирибати, договарящите страни се съгласяват да гарантират пълно разпространение на информацията за съдържанието и последиците от Споразумението за премахване на визите и свързаните с него въпроси, като условията за влизане.


text:
 22.12.2011
 BG
 Официален вестник на Европейския съюз
 L 341/84
 РЕШЕНИЕ НА СЪВМЕСТНИЯ КОМИТЕТ НА ЕИП
 No 119/2011
 от 21 октомври 2011 година
 за изменение на приложение XIII (Транспорт) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
 като има предвид, че:
 (1)
 Приложение XIII към Споразумението беше изменено с Решение на Съвместния комитет на ЕИП No 104/2011 от 30 септември 2011 г. (1)
 (2)
 Регламент (ЕС) No 801/2010 на Комисията от 13 септември 2010 година за прилагане на член 10, параграф 3 от Директива 2009/16/ЕО на Европейския парламент и на Съвета по отношение на критериите за държавата на знамето (2) следва да бъде включен в Споразумението.
 (3)
 Регламент (ЕС) No 802/2010 на Комисията от 13 септември 2010 година за прилагане на член 10, параграф 3 и член 27 от Директива 2009/16/ЕО на Европейския парламент и на Съвета по отношение на показателите на дружеството (3) следва да бъде включен в Споразумението,
 ПРИЕ НАСТОЯЩОТО РЕШЕНИЕ:
 Член 1
 След точка 56бв (Регламент (ЕС) No 428/2010 на Комисията) от приложение XIII към Споразумението се вмъкват следните точки:
 „56бг.
 32010 R 0801: Регламент (ЕС) No 801/2010 на Комисията от 13 септември 2010 година за прилагане на член 10, параграф 3 от Директива 2009/16/ЕО на Европейския парламент и на Съвета по отношение на критериите за държавата на знамето (ОВ L 241, 14.9.2010 г., стр. 1).
 56бд.
 32010 R 0802: Регламент (ЕС) No 802/2010 на Комисията от 13 септември 2010 година за прилагане на член 10, параграф 3 и член 27 от Директива 2009/16/ЕО на Европейския парламент и на Съвета по отношение на показателите на дружеството (ОВ L 241, 14.9.2010 г., стр. 4).“
 Член 2
 Текстовете на Регламент (ЕС) No 801/2010 и Регламент (ЕС) No 802/2010 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 1 ноември 2011 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (4).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 21 октомври 2011 година.
 За Съвместния комитет на ЕИП
 Председател
 Kurt JÄGER
 (1) ОВ L 318, 1.12.2011 г., стр. 42.
 (2) ОВ L 241, 14.9.2010 г., стр. 1.
 (3) ОВ L 241, 14.9.2010 г., стр. 4.
 (4) Без отбелязани конституционни изисквания.


text:
 16.9.2010
 BG
 Официален вестник на Европейския съюз
 L 244/19
 РЕШЕНИЕ НА СЪВМЕСТНИЯ КОМИТЕТ НА ЕИП
 No 67/2010
 от 11 юни 2010 година
 за изменение на приложение II (Технически наредби, стандарти, изпитвания и сертифициране) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-долу „Споразумението“, и по-специално член 98 от него,
 като има предвид, че:
 (1)
 Приложение II към Споразумението беше изменено с Решение на Съвместния комитет на ЕИП No 46/2010 от 30 април 2010 г. (1)
 (2)
 Регламент (ЕО) No 304/2009 на Комисията от 14 април 2009 г. за изменение на приложения IV и V към Регламент (ЕО) No 850/2004 на Европейския парламент и на Съвета относно третирането на отпадъци, съдържащи устойчиви органични замърсители, в термични и металургични производствени процеси (2) следва да бъде включен в споразумението,
 РЕШИ:
 Член 1
 В точка 12ц (Регламент (ЕО) No 850/2004 на Европейския парламент и на Съвета) от глава XV от приложение II към Споразумението се добавя следното тире:
 „—
 32009 R 0304: Регламент (ЕО) No 304/2009 на Комисията от 14 април 2009 г. (ОВ L 96, 15.4.2009 г., стр. 33).“
 Член 2
 Текстовете на Регламент (ЕО) No 304/2009 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 12 юни 2010 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (3).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 11 юни 2010 година.
 За Съвместния комитет на ЕИП
 Председател
 Alan SEATTER
 (1) ОВ L 181, 15.7.2010 г., стр. 14.
 (2) ОВ L 96, 15.4.2009 г., стр. 33.
 (3) Без отбелязани конституционни изисквания.


text:
 02/ 2
 BG
 Официален вестник на Европейския съюз
 208
 21984A0714(01)
 L 187/2
 ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
 РАЗМЯНА НА ПИСМА
 между Европейската икономическа общност и Конфедерация Швейцария за създаване на пряко сътрудничество между органите на държавите-членки на Общността, отговорни за предотвратяване на измами, и компетентните швейцарски органи
 Уважаеми господине,
 Позовавам се на обсъжданията между Швейцария и Комисията на Европейските общности за сътрудничество между службите, отговорни за официалния контрол на вино.
 Европейската икономическа общност би била благодарна, ако Швейцария потвърди, че съществува споразумение, както следва:
 1.
 Швейцария и Европейската икономическа общност (наричана по-долу „Общността“) се нотифицират взаимно, не по-късно от 60 дни след датата на отговора на настоящото писмо, за името, адреса и телефонните и факс номера на:
 а)
 службата/ите, отговорни за официалния контрол на вино и упълномощени да обменят информация със своите партньори в други страни;
 б)
 официалната лаборатория или лаборатории, упълномощени да извършват анализи по молба на службата, посочена в буква а).
 Тези служби и лаборатории са съответно в Швейцария тези, определени от швейцарското правителство, а в Общността тези, определени от правителствата на всяка държава-членка.
 Молби за анализи и други съобщения от лабораториите, посочени в буква б) по-горе, се отправят от службите на държавата, в която се намира лабораторията.
 Швейцария и Общността се нотифицират взаимно възможно най-бързо за всяка промяна в списъка на службите и лабораториите, съставен вследствие на това.
 2.
 В случай, когато швейцарска служба, посочена в точка 1 а), установи, че:
 —
 продукт от винения сектор, с произход или изпратен от държава-членка на Общността, не отговаря на стандартите, постановени с разпоредби на Общността или с такива на държавата-членка на произход, и
 —
 това несъответствие е от особен интерес за една или повече държави-членки на Общността,
 то тя незабавно информира съответната служба в държавата-членка, от която е изпратен продуктът или, ако е с произход от друга държава-членка — службата на държавата-членка на произход. Ако продуктът е предназначен за износ от Швейцария за Общността, швейцарската информира също така съответната служба на държавата-членка на местоназначение.
 3.
 В случай, когато служба на държава-членка на Общността, посочена в точка 1 а), установи, че:
 —
 продукт от винения сектор с произход или изпратен от Швейцария, не отговаря на стандартите, постановени с швейцарски разпоредби, или, ако е приложимо — с такива на страната на произход, и
 —
 това несъответствие е от особен интерес за Швейцария,
 то тя незабавно информира съответната швейцарска служба и ако продуктът е с произход от държава-членка — службата на държавата-членка на произход.
 4.
 Съобщенията, посочени в точки 2 и 3, се придружават от документи, като сертификати за произход, резултати от анализи, етикети и придружаващи документи, свързани с:
 —
 състав и органолептични характеристики,
 —
 място на производство и представяне,
 —
 съответствие с правилата за производство и маркетинг на въпросния продукт.
 5.
 Службите, посочени в точка 1 а), могат да поискат една от друга:
 —
 в случай на съмнение да се проверят придружаващите документи, търговски документи и регистри за влизане и излизане,
 —
 в случай, че съществува причина за подозрение в измама, да се инструктира посредством компетентната служба лаборатория, посочена в


text:
точка 1 б), която да извърши аналитична и органолептична проверка на проба от въпросните стоки.
 6.
 Служба или лаборатория, които получават информация или запитване по точки 2 до 5 по-горе, действат по тях възможно най-бързо. В случаи, когато запитването не може да бъде удовлетворено изцяло или частично, въпросната служба информира незабавно службата, отправяща запитването, като посочва причините за невъзможността.
 Информацията, обменена по точки 2 до 5 по-горе, е поверителна. Тя не може да се съобщава на лица, различни от тези, които по силата на своите служебни задължения в Швейцария, в държавите-членки на Общността или в рамките на Комисията на Европейските общности, следва да разполагат с нея за прилагане на настоящото споразумение, освен в случаи на измама или на недостоверно право на собственост по смисъла на швейцарското законодателство или законодателството на въпросната държава-членка на Общността, когато тази информация може да се съобщи на други органи, надлежно упълномощени да разполагат с нея.
 7.
 Швейцария и Общността се нотифицират взаимно за действащи и бъдещи законови, подзаконови и административни разпоредби във винения сектор, които имат отношение към работата на официалните служби за контрол на виното. Окончателни административни и законови решения, които са особено релевантни за тълкуването на гореизложените разпоредби, също могат да се съобщават.
 8.
 Настоящото споразумение се прилага от една страна на териториите, на които се прилага Договорът за създаване на Европейската икономическа общност, и съгласно условията, постановени в Договора, а от друга страна, на територията на Конфедерация Швейцария.
 То също така е в сила в Княжество Лихтенщайн, докато Княжеството е обвързано с Конфедерация Швейцария чрез договор за митнически съюз.
 9.
 Настоящото споразумение влиза в сила 30 дни след датата на отговора на настоящото писмо.
 То може да се прекрати по всяко време след едногодишно предизвестие.
 Ще Ви бъда задължен, ако потвърдите, че Вашето правителство е съгласно с гореизложеното.
 Моля приемете, уважаеми господине, моите най-дълбоки почитания.
 За Съвета на Европейските общности
 Господине,
 Получих Вашето писмо с днешна дата, в което пише следното:
 „Позовавам се на обсъжданията между Швейцария и Комисията на Европейските общности за сътрудничество между службите, отговорни за официалния контрол на вино.
 Европейската икономическа общност би била благодарна, ако Швейцария потвърди, че съществува споразумение, както следва:
 1.
 Швейцария и Европейската икономическа общност (наричана по-долу „Общността“) се нотифицират взаимно, не по-късно от 60 дни след датата на отговора на настоящото писмо, за името, адреса и телефонните и факс номера на:
 а)
 службата/ите, отговорни за официалния контрол на вино и упълномощени да обменят информация със своите партньори в други страни;
 б)
 официалната лаборатория или лаборатории, упълномощени да извършват анализи по молба на службата, посочена в буква а).
 Тези служби и лаборатории са съответно в Швейцария тези, определени от швейцарското правителство, а в Общността тези, определени от правителствата на всяка държава-членка.
 Молби за анализи и други съобщения от лабораториите, посочени в буква б) по-горе се отправят от службите на държавата, в която се намира лабораторията.
 Швейцария и Общността се нотифицират взаимно възможно най-бързо за всяка промяна в списъка на службите и лабораториите, съставен вследствие на това.
 2.
 В случай, когато швейцарска служба, посочена в точка


text:
1 а), установи, че:
 —
 продукт от винения сектор с произход или изпратен от държава-членка на Общността, не отговаря на стандартите, постановени с разпоредби на Общността или с такива на държавата-членка на произход, и
 —
 това несъответствие е от особен интерес за една или повече държави-членки на Общността,
 то тя незабавно информира съответната служба в държавата-членка, от която е изпратен продуктът, или, ако е с произход от друга държава-членка — службата на държавата-членка на произход. Ако продуктът е предназначен за износ от Швейцария за Общността, швейцарската служба информира също така съответната служба на държавата-членка на местоназначение.
 3.
 В случай, когато служба на държава-членка на Общността, посочена в точка 1 а), установи, че:
 —
 продукт от винения сектор с произход или изпратен от Швейцария, не отговаря на стандартите, постановени с швейцарски разпоредби или, ако е приложимо - с такива на страната на произход, и
 —
 това несъответствие е от особен интерес за Швейцария,
 то тя незабавно информира съответната швейцарска служба, и ако продуктът е с произход от държава-членка — службата на държавата-членка на произход.
 4.
 Съобщенията, посочени в точки 2 и 3, се придружават от документи, като сертификати за произход, резултати от анализи, етикети и придружаващи документи, свързани с:
 —
 състав и органолептични характеристики,
 —
 място на производство и представяне,
 —
 съответствие с правилата за производство и маркетинг на въпросния продукт.
 5.
 Службите, посочени в точка 1 а), могат да поискат една от друга:
 —
 в случай на съмнение да се проверят придружаващите документи, търговски документи и регистри за влизане и излизане,
 —
 в случай, че съществува причина за подозрение в измама, да се инструктира посредством компетентната служба лаборатория, посочена в точка 1 б), която да извърши аналитична и органолептична проверка на проба от въпросните стоки.
 6.
 Служба или лаборатория, които получават информация или запитване по точки 2 до 5 по-горе, действат по тях възможно най-бързо. В случаи, когато запитването не може да бъде удовлетворено изцяло или частично, въпросната служба информира незабавно службата, отправяща запитването, като посочва причините за невъзможността.
 Информацията, обменена по точки 2 до 5 по-горе, е поверителна. Тя не може да се съобщава на лица, различни от тези, които по силата на своите служебни задължения в Швейцария, в държавите-членки на Общността или в рамките на Комисията на Европейските общности, следва да разполагат с нея за прилагане на настоящото споразумение, освен в случаи на измама или на недостоверно право на собственост по смисъла на швейцарското законодателство или законодателството на въпросната държава-членка на Общността, когато тази информация може да се съобщи на други органи, надлежно упълномощени да разполагат с нея.
 7.
 Швейцария и Общността се нотифицират взаимно за действащи и бъдещи законови, подзаконови и административни разпоредби във винения сектор, които имат отношение към работата на официалните служби за контрол на виното. Окончателни административни и законови решения, които са особено релевантни за тълкуването на гореизложените разпоредби, също могат да се съобщават.
 8.
 Настоящото споразумение се прилага от една страна на териториите, на които се прилага Договора за създаване на Европейската икономическа общност, и съгласно условията, постановени в Договора, а от друга


text:
страна, на територията на Конфедерация Швейцария.
 То също така е в сила в Княжество Лихтенщайн, докато Княжеството е обвързано с Конфедерация Швейцария чрез договор за митнически съюз.
 9.
 Настоящото споразумение влиза в сила 30 дни след датата на отговора на настоящото писмо.
 То може да се прекрати по всяко време след едногодишно предизвестие.
 Ще Ви бъда задължен, ако потвърдите, че Вашето правителство е съгласно с гореизложеното.“
 Имам честта да потвърдя, че моето правителства е съгласно с изложеното в писмото.
 Моля приемете, уважаеми господине, моите най-дълбоки почитания.
 За правителството на Конфедерация Швейцария


text:
 8.11.2012
 BG
 Официален вестник на Европейския съюз
 L 309/7
 РЕШЕНИЕ НА СЪВМЕСТНИЯ КОМИТЕТ НА ЕИП
 No 128/2012
 от 13 юли 2012 година
 за изменение на приложение XI (Електронни комуникации, аудио-визуални услуги и информационно общество) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
 като има предвид, че:
 (1)
 Приложение XI към Споразумението беше изменено с Решение на Съвместния комитет на ЕИП No 109/2012 от 15 юни 2012 г. (1)
 (2)
 Решение 2010/267/ЕС на Комисията от 6 май 2010 г. относно хармонизирани технически условия за използването на радиочестотната лента 790—862 MHz за наземни системи, позволяващи предоставяне на електронни съобщителни услуги в Европейския съюз (2) следва да бъде включено в Споразумението,
 ПРИЕ НАСТОЯЩОТО РЕШЕНИЕ:
 Член 1
 След точка 5вщж (Решение 2010/166/ЕС на Комисията) от приложение XI към Споразумението се вмъква следната точка:
 „5вщз.
 32010 D 0267: Решение 2010/267/ЕС на Комисията от 6 май 2010 г. относно хармонизирани технически условия за използването на радиочестотната лента 790—862 MHz за наземни системи, позволяващи предоставяне на електронни съобщителни услуги в Европейския съюз (ОВ L 117, 11.5.2010 г., стр. 95).“
 Член 2
 Текстовете на Решение 2010/267/ЕС на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 14 юли 2012 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (3).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 13 юли 2012 година.
 За Съвместния комитет на ЕИП
 Председател
 Atle LEIKVOLL
 (1) ОВ L 270, 4.10.2012 г., стр. 31.
 (2) ОВ L 117, 11.5.2010 г., стр. 95.
 (3) Без отбелязани конституционни изисквания.


text:
 Важна правна забележка
 |
 22001D0043
 Официален вестник n° L 158 , 14/06/2001 стр. 0055 - 0056 специално чешко издание глава 11 том 06 стр. 185 - 186 специално испанско издание глава 11 том 06 стр. 185 - 186 специално унгарско издание глава 11 том 06 стр. 185 - 186 специално литвийско издание глава 11 том 06 стр. 185 - 186 LV.ES глава 11 том 06 стр. 185 - 186 MT.ES глава 11 том 06 стр. 185 - 186 PL.ES глава 11 том 06 стр. 185 - 186 SK.ES глава 11 том 06 стр. 185 - 186 специално словенско издание глава 11 том 06 стр. 185 - 186
 Решение на Съвместния комитет на ЕИПNo 43/2001от 30 март 2001 годиназа изменение на приложение VI (Социална сигурност) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейско икономическо пространство, изменено с Протокола за адаптиране на Споразумението за Европейско икономическо пространство, по-нататък наричано "Споразумението", и по-специално член 98 от него,като има предвид, че:(1) Приложение VI към споразумението беше изменено с Решение No 86/2000 на Съвместния комитет на ЕИП от 27 октомври 2000 г. [1].(2) Решение No 176 на Административна комисия на Европейските общности от 24 юни 1999 г. по въпросите на социалната сигурност за работниците мигранти относно възстановяването от компетентната институция в държавата-членка на разходите, възникнали по време на престоя в друга държава-членка посредством процедурата, посочена в член 34, параграф 4 от Регламент (ЕИО) No 574/72 (96/249/ЕО) [2] следва да стане част от споразумението.(3) Решение No 109 на Административната комисия на Европейските общности по въпросите на социалната сигурност на работниците мигранти, понастоящем част от споразумението, се заменя от Решение No 175,РЕШИ:Член 1Приложение VI към споразумението се изменя, както следва:1. Текстът на точка 3.16 (Решение No 109) и точка 3.45 (Решение No 161) се заличава.2. След точка 3.54 се добавя следната точка:"3.55 32000 D 0582: Решение No 176 от 24 юни 1999 г. относно възстановяване от компетентната институция в държава-членка на разходи, възникнали по време на престой в друга държава-членка, посредством процедурата, посочена в член 34, параграф 4 от Регламент (ЕИО) No 574/72 (96/249/ЕО) (ОВ L 243, 28.9.2000 г., стр. 42)."Член 2Текстовете на Решение No 176 на исландски и норвежки език, които предстои да бъдат публикувани в притурката за ЕИП към Официален вестник на Европейските общности, са автентични.Член 3Настоящото решение влиза в сила на 31 март 2001 г., при условие че всички нотификации до Съвместния комитет на ЕИП съгласно член 103, параграф 1 от Споразумението са направени [***].Член 4Настоящото решение се публикува в раздела за ЕИП и в притурката за ЕИП към Официален вестник на Европейските общности.Съставено в Брюксел на 30 март 2001 година.За Съвместния комитет на ЕИППредседателP. Westerlund[1] ОВ L 7, 11.1.2001 г., стр. 1.[2] ОВ L 243, 28.9.2000 г., стр. 42.[***] Не са посочени конституционни изисквания.--------------------------------------------------


text:
 22.3.2014
 BG
 Официален вестник на Европейския съюз
 L 88/1
 Само оригиналните текстове на ИКЕ на ООН имат правно действие съгласно международното публично право. Статутът и датата на влизане в сила на настоящото правило следва да бъдат проверени в последната версия на документа на ИКЕ на ООН относно статута — TRANS/WP.29/343/, който е на разположение на електронен адрес:
 http://www.unece.org/trans/main/wp29/wp29wgs/wp29gen/wp29fdocstts.html
 Правило No 96 на Икономическата комисия за Европа на Организацията на обединените нации (ИКЕ на ООН) — Единни предписания за одобрение на двигатели със самовъзпламеняване чрез сгъстяване, предназначени да бъдат монтирани на селскостопански и горски трактори и на извънпътна подвижна техника, по отношение на емисиите на замърсители от двигателя
 Включващо всички текстове в сила до:
 серия изменения 04 — дата на влизане в сила: 13 февруари 2014 г.
 СЪДЪРЖАНИЕ
 1.
 Обхват
 2.
 Определения и съкращения
 3.
 Заявление за одобрение
 4.
 Одобрение
 5.
 Спецификации и изпитвания
 6.
 монтиране върху превозното средство.
 7.
 Съответствие на производството
 8.
 Санкции при несъответствие на производството
 9.
 Изменение и разширение на одобрението на одобрения тип
 10.
 Окончателно прекратяване на производството
 11.
 Преходни разпоредби
 12.
 Наименования и адреси на техническите служби, отговарящи за провеждането на изпитвания за одобрение на типа, и на органите по одобряването на типа
 ПРИЛОЖЕНИЯ
 1А
 Информационен документ No ... относно одобрението на типа и мерките, които трябва да се предприемат срещу емисиите на замърсяващи газове и прахови частици, изпускани от двигателите с вътрешно горене, използвани в извънпътната подвижна техника
 Допълнение 1 —
 Основни характеристики на двигателя (базовия двигател)
 Допълнение 2 —
 Основни характеристики на семейството двигатели.
 Допълнение 3 —
 Основни характеристики на типовете двигатели в рамките на семейството двигатели
 1Б
 Характеристики на семейството двигатели и избор на представителен образец
 2
 Съобщение
 Допълнение 1 —
 Резултати от изпитванията
 3
 Оформление на маркировките за одобрение
 4А
 Метод за определяне на емисиите на замърсяващи газове и прахови частици
 Допълнение 1 —
 Методи за измерване и вземане на проби (NRSC, NRTC)
 Допълнение 2 —
 Метод на калибриране (NRSC, NRTC)
 Допълнение 3 —
 Оценка и изчисляване на данните
 Допълнение 4 —
 Системи за анализ и за взимане на проби
 4Б
 Процедура на изпитване за двигатели със самовъзпламеняване чрез сгъстяване, предназначени да бъдат монтирани на селскостопански и горски трактори и на извънпътна подвижна техника по отношение на емисиите на замърсители от двигателя
 Допълнение А.1
 (подлежи на уточнение)
 Допълнение А.2 —
 статистически данни
 Допълнение А.3 —
 международна формула за силата на гравитацията от 1980 г.
 Допълнение А.4 —
 Проверка на въглероден поток.
 Допълнение А.5
 (подлежи на уточнение)
 Допълнение А.6
 (подлежи на уточнение)
 Допълнение А.7 —
 изчисляване на емисиите въз основа на моларността
 Допълнение А.7.1 —
 калибриране на потока разредени отработили газове (CVS)
 Допълнение А.7.2 —
 корекция за дрейф
 Допълнение А.8 —
 изчисляване на емисиите въз основа на масата
 Допълнение А.8.1 —
 калибриране на потока разредени отработили газове (CVS)
 Допълнение А.8.2 —
 корекция за дрейф
 5
 Изпитвателни цикли
 6
 Технически характеристики на еталонното гориво за използване при изпитванията за одобрение и проверка на съответствието на производството
 7
 Изисквания за монтирането на оборудването и спомагателните устройства
 8
 Общи изисквания за надеждност
 9
 Изисквания


text:
за осигуряване правилно действие на мерките за контрол на NOx
 Допълнение 1 —
 Изисквания към доказателствата
 Допълнение 2 —
 Описание на механизмите за задействане и изключване на предупреждението за оператора и блокировката
 Допълнение 3 —
 Доказване на минималната допустима концентрация на реагента CDmin
 10
 Определяне на емисиите на CO2
 Допълнение 1 —
 Определяне на емисиите на CO2 на двигатели, спадащи към обхвати на мощност до P включително
 Допълнение 2 —
 Определяне на емисиите на CO2 на двигатели, спадащи към обхвати на мощност Q и R
 1. ОБХВАТ
 Настоящото правило се прилага за емисиите на замърсяващи газове и прахови частици от двигателите със самовъзпламеняване чрез сгъстяване:
 1.1.
 използвани в превозни средства от категория Т (1) с инсталирана номинална полезна мощност повече от 18 kW, но не повече от 560 kW,
 1.2.
 използвани в извънпътна подвижна техника (1) с инсталирана номинална полезна мощност повече от 18 kW, но не повече от 560 kW, работещи с променлива честота на въртене,
 1.3.
 използвани в извънпътна подвижна техника (1) с инсталирана номинална полезна мощност повече от 18 kW, но не повече от 560 kW, работещи с постоянна честота на въртене.
 2. ОПРЕДЕЛЕНИЯ И СЪКРАЩЕНИЯ
 2.1. За целите на настоящото правило:
 2.1.1.
 „Корекционни коефициенти“ означава адитивни коефициенти (коефициент за коригиране към по-висока или по-ниска стойност) или корекционни множители, които трябва да се използват по време на периодичното (нечесто) регенериране;
 2.1.2.
 „Цикъл на стареене“ означава работата на машината или двигателя (скорост, натоварване, мощност), която се извършва по време на периода за пробег;
 2.1.3.
 „Приложими пределни стойности на емисиите“ означава пределните стойности на емисиите, на които трябва да отговаря двигателят;
 2.1.4.
 „Одобрение на двигател“ означава одобрение на типа на двигател или семейство двигатели по отношение на емисиите на замърсяващи газове и частици;
 2.1.5.
 „Водна кондензация“ означава преминаване на съдържащите вода съставки от газообразно към течно агрегатно състояние. Водната кондензация е функция на влажността, налягането, температурата и концентрациите на другите съставки, като напр. сярна киселина. Тези параметри се изменят в зависимост от влажността на всмуквания от двигателя въздух, влажността на смесвания с горивото въздух, съотношението въздух—гориво и състава на горивото, в това число количеството водород и сяра в горивото;
 2.1.6.
 „Атмосферно налягане“ означава абсолютно статично атмосферно налягане на влажен въздух. Следва да се отбележи, че ако атмосферното налягане се измерва в тръба, трябва да се гарантира, че загубите на налягане между атмосферата и мястото на измерване са незначителни и че се вземат предвид измененията в статичното налягане в тръбата, дължащи се на потока;
 2.1.7.
 „Калибриране“ означава процес на установяване на реакцията на измервателната система, така че нейния изходен сигнал да съответства на обхват от еталонни сигнали. Следва да се разграничава от „проверка“;
 2.1.8.
 „Газ за калибриране“ означава пречистена газова смес, използвана за калибриране на газоанализатори. Газовете за калибриране трябва да отговарят на спецификациите от точка 9.5.1 от приложение 4Б. Трябва да се отбележи, че газовете за калибриране и еталонните газове са качествено едни и същи, но се различават по отношение на първичната си функция. Различните проверки на функционирането на газоанализаторите и на компонентите за работа с пробите могат да


text:
отнасят до газовете за калибриране и еталонните газове;
 2.1.9.
 „Двигател със самовъзпламеняване чрез сгъстяване“ означава двигател, който работи на принципа сгъстяване — запалване (например дизелов двигател);
 2.1.10.
 „Потвърден и действащ ДКП“ означава ДКП, който е съхранен по времето, когато NCD прави заключение за съществуването на неизправност.
 2.1.11.
 „Двигател с постоянна честота на въртене“ означава двигател, който е получил одобрение на типа или е сертифициран само за работа при постоянна честота на въртене. Двигатели, чийто регулатор за постоянна честота на въртене е отстранен или дезактивиран, не се смятат за двигатели с постоянна честота на вътрене;
 2.1.12.
 „Работа с постоянна честота на въртене“ означава работа на двигателя с регулатор, който автоматично отчита заданието на оператора за поддържане на честотата на въртене на двигателя, дори когато товарът се мени. Регулаторите не винаги поддържат напълно постоянна честота на въртене. Като правило честотата на въртене може да се понижи с 0,1 — 10 % от честотата на въртене без товар, така че минималната честотата на въртене се регистрира близо до точката на максимална мощност.
 2.1.13.
 „Постоянно регенериране“ означава процес на регенериране на системата за последваща обработка на отработилите газове, която за разлика от периодичното (нечеста) регенериране, се осъществява непрекъснато, или най-малко един път през приложимия преходен изпитвателен цикъл или цикъл със стабилни състояния и линейни преходи между тях;
 2.1.14.
 „Ефективност Е на преобразуването на сепаратора за неметанови фракции (NMC)“ означава ефективността на преобразуването a на сепаратора за неметанови фракции, използван за отделяне на неметановите въглеводороди от газовата проба чрез окисляване на всички въглеводороди, освен метана. В идеалният случай преобразуването за метан е 0 % ECH4 = 0), а за другите въглеводороди, напр., етан, е 100 % (EC2H6 = 100 %). За точното измерване на NMHC трябва да се определи ефективността на двата вида преобразуване и тя да се използва за изчисляването на масовия дебит на емисиите на NMHC по отношение на метана и етана. Да се разграничава от „преминаваща част“;
 2.1.15.
 „Компоненти от критично значение, свързани с емисиите“ означава компонентите, които са предназначени основно за контролиране на емисиите: система за последваща обработка на отработили газове, модул за електронно управление и свързаните с него датчици и задействащи механизми, системата за рециркулация на отработилите газове, включително всички свързани с нея филтри, охладители, регулиращи клапани и тръбопроводи;
 2.1.16.
 „Обслужване от критично значение, свързано с емисиите“ означава обслужването, което се извършва на изключително важните компоненти, свързани с емисиите;
 2.1.17.
 „Времезакъснение“ означава времето между промяната на компонента, който се измерва в контролната точка, и реакцията на системата — 10 % от крайното показание (t
 10) като сондата за взимане на проби се определя като контролна точка. За газообразните компоненти това е времето за преминаване на измервания компонент от сондата за взимане на проби до детектора (вж. фигура 3.1);
 2.1.18.
 „DeNOx система“ означава система за последваща обработка на отработили газове, проектирана да намали емисиите на азотни оксиди (NOx) (напр. пасивни и активни NOx катализатори, NOx системи за избирателна каталитична редукция (SCR);
 2.1.19.
 „Температура на росата“ означава измерване на влажността, изразена като температурата на равновесие, при която водата кондензира при дадено налягане


text:
във влажен въздух с дадена абсолютна влажност. Температурата на росата се посочва като температура в °C или K, и е валидна само за налягането, при което е измерена;
 2.1.20.
 „Диагностичен код за повреда (ДКП)“ означава цифрен или буквено-цифрен идентификатор, който идентифицира или обозначава неизправност на контрола на NOx;
 2.1.21.
 „Дискретен режим“ означава нещо във връзка с дискретния режим при изпитване в стационарен (стабилизиран) режим, описан в точка 7.4.1.1. от приложение 4Б и в приложение 5;
 2.1.22.
 „Дрейф“ означава разликата между сигнал с ниво нула или калибриращ сигнал и съответната стойност, отчетена от измервателен уред веднага след използването му в изпитване за определяне на емисиите, при условие, че уредът е бил нулиран и калибриран непосредствено преди изпитването;
 2.1.23.
 „Електронен контролен модул“ означава електронно устройство на двигателя, което използва данни от датчиците на двигателя, за да управлява параметрите на двигателя;
 2.1.24.
 „Система за контрол на емисиите“ означава всяко устройство, система, или конструктивен елемент, който контролира или намалява емисиите на контролираните замърсители от двигателя;
 2.1.25.
 „Технология за контрол на емисиите“ означава комбинация от система за контрол на емисиите с една основна технология за контрол на емисиите и един набор от допълнителни технологии за контрол на емисиите, включени в цялостната конструкция на двигателя или извънпътната подвижна техника, в която е монтиран двигателят;
 2.1.26.
 „Период на устойчивост на характеристиките на емисиите“ означава броят часове, посочен в приложение 8, който се използва за определяне на коефициентите на влошаване;
 2.1.27.
 „Обслужване, свързано с емисиите“ означава обслужването, което влияе съществено върху емисиите или което има вероятност да влияе върху влошаването на емисиите на превозното средство или на двигателя по време на нормална работа в работен режим;
 2.1.28.
 „Фамилия двигатели със система за последваща обработка“ означава групиране на двигатели от производителя, което съответства на определението за семейство двигатели, но с допълнително групиране в семейство от семейства двигатели, които използват подобна система за последваща обработка на отработилите газове;
 2.1.29.
 „Семейство двигатели“ означава групиране на двигатели от производителя, от които по силата на тяхната конструкция се очаква да имат сходни характеристики на емисиите отработили газове и да съответстват на изискванията на точка 7 от настоящото правило;
 2.1.30.
 „Регулирана честота на въртене на двигателя“ означава честотата на въртене на двигателя, когато тя се управлява от монтиран регулатор;
 2.1.31.
 „Система на двигателя“ означава двигателят, системата за контрол на емисии и комуникационният интерфейс (апаратна част и съобщения) между електронния(те) модул(и) за управление на системата на двигателя и всякo силово предаване или модул за управление на превозното средство;
 2.1.32.
 „Тип на двигателя“ означава категория двигатели, които не се различават по такива основни характеристики на двигателя като онези, посочени в точки 1 — 4 от приложение 1А, допълнение 3 към настоящото правило;
 2.1.33.
 „Система за последваща обработка“ означава катализатор, филтър за прахови частици, система deNOx, комбиниран филтър за deNOx-частици или всякакво друго устройство за намаляване на емисии, което е инсталирано след двигателя. Това определение изключва системата за рециркулация на отработили газове (EGR) и турбокомпресорите, които се разглеждат като неразделна част от двигателя;
 2.1.34.
 „Рециркулация на отработили газове“ означава технология, която намалява емисиите чрез насочване на отработилите


text:
газове, изпуснати от горивната(те) камера(и), обратно към двигателя, така че да се смесят с всмуквания въздух преди изгарянето или по време на същото. Използването на газоразпределението, за да се увеличи количеството на оставащите отработили газове в горивната(те) камера(и), които да се смесят с всмуквания въздух преди изгарянето или по време на същото, не се смята за рециркулация на отработилите газове по смисъла на настоящото правило;
 2.1.35.
 „Метод на разреждане на целия поток“ означава процесът на смесване на общия поток обработили газове с въздуха за разреждане преди отделянето за анализ на част от разредените отработили газове;
 2.1.36.
 „Замърсяващи газове“ означава въглероден оксид, въглеводороди (приема се съотношение C1H1.85) и азотни оксиди, като последните се изразяват в еквивалент на азотен диоксид (NO2);
 2.1.37.
 „Добра техническа преценка“ означава преценките, направени в съответствие с общоприетите научни и технически принципи и достъпната съответстваща информация;
 2.1.38.
 „Филтър HEPA“ означава високоефективни въздушни филтри за прахови частици с номинална начална ефективност на отделяне на прахови частици най-малко 99,97 % по ASTM F 1471—93 или еквивалентен стандарт;
 2.1.39.
 „Въглеводород (HC)“ означава THC или NMHC, което е приложимо. „Въглеводород“ обикновено означава въглеводородната група, на която се основават стандартите за емисии за всеки тип гориво и двигател;
 2.1.40.
 „Висока честота на въртене (nhi)“ означава най-високата честота на въртене на двигателя, при която се постига 70 % от обявената максимална мощност (приложение 4A) или максималната мощност (приложение 4Б);
 2.1.41.
 „Честота на въртене на празен ход“ означава най-ниската скорост на въртене с минимален товар (товар по-голям или равен на нула) при който регулататорът на двигателя управлява честотата на въртене на двигателя. За двигатели без регулатор, който управлява честотата на въртене, честотата на въртене на празен ход означава най-ниската възможна честота на въртене на двигателя с минимален товар. Трябва да се отбележи, че честота на празен ход на горещ двигател е честотата на въртене, когато двигателят е загрял;
 2.1.42.
 „Междинен режим“ означава режимът на двигателя, който отговаря на едно от следните условия:
 а)
 за двигателите, които са проектирани да работят в обхват от честоти на въртене, отговарящи на крива на въртящ момент на пълно натоварване, междинната честота на въртене е обявената честота на въртене за максималния въртящ момент, ако той се наблюдава в граници от 60 % до 75 % от номиналната честота на въртене;
 б)
 ако честотата на въртене за максималния въртящ момент е по-ниска от 60 % от номиналната честота на въртене, междинната честота на въртене трябва да бъде 60 % от номиналната честота на въртене;
 в)
 ако обявената за максималния въртящ момент честота на въртене е по-висока от 75 % от номиналната, междинната честота на въртене трябва да бъде равна на 75 % от номиналната честота на въртене;
 2.1.43.
 „Линейност“ означава степента, в която измерените стойности се съгласуват със съответните еталонни стойности. Линейността се определя количествено, като се използва линейна регресия на двойките, съставени от измерените и еталонните стойности в обхват от стойности, очаквани или наблюдавани по време на изпитването;
 2.1.44.
 „Ниска честота на въртене (nlo)“ означава най-ниската честота на въртене, при която се постига 50 % от номиналната мощност (приложение 4A)


text:
или максималната мощност (приложение 4Б);
 2.1.45.
 „Максимална мощност (Pmax)“ означава максималната мощност в kW, за която е проектирал производителят;
 2.1.46.
 „Честота на въртене при максимален въртящ момент“ означава честотата на въртене, при която двигателят развива максимален въртящ момент, както е указано от производителя;
 2.1.47.
 „Средни стойности на величина“ въз основа на усреднени спрямо потока средни стойности означава средното ниво на величина след усредняването му пропорционално на съответния дебит;
 2.1.48.
 „Семейство двигатели с NCD“ означава групиране от производителя на системи двигатели, които имат общи методи на следене/диагностициране на неизправности на контрола на NOx (NCM);
 2.1.49.
 „Полезна мощност“ означава мощността в „kW на ИКЕ“, получена на изпитвателен стенд в края на коляновия вал или негов еквивалент, измерена в съответствие с метода, описан в Правило No 120 за измерване на полезната мощност, полезния въртящ момент и специфичния разход на гориво на двигатели с вътрешно горене, предназначени за селскостопански и горски трактори и извънпътна подвижна техника;
 2.1.50.
 „Обслужване, несвързано с емисиите“ означава обслужването, което не се отразява съществено на емисиите и което не оказва дълготрайно влияние върху влошаването на емисиите на машината или на двигателя по време на нормална работа в работен режим след извършване на обслужването;
 2.1.51.
 „Неметанови въглеводороди (NMHC)“ означава сборът от всички въглеводороди с изключение на метана;
 2.1.52.
 „Система за диагностика за контрол на NOx (NCD)“ означава бордова система на двигателя, която е в състояние:
 а)
 да открива неизправности в контрола на NOx;
 б)
 да разпознава вероятната причина за неизправностите на контрола на NOx посредством информацията, съхранявана в компютърната памет, и/или да съобщава тази информация извън машината;
 2.1.53.
 „Неизправност в контрола на NOx (NCM)“ означава опит за вмешателство в системата за контрол на NOx на двигателя или неизправност, засягаща тази система, която би могла да се дължи на вмешателство, чието откриване съгласно настоящата директива изисква задействането на предупреждение или на системата за блокиране;
 2.1.54.
 „Емисии на картерни газове“ означава всякакви потоци от картера на двигателя, които се изпускат директно в околната среда;
 2.1.55.
 „Задание от оператора“ означава команда на оператора за регулиране на изходните характеристики на двигателя. Операторът може да бъде лице (т.е. ръчно регулиране) или регулатор (т.е. автоматично регулиране), който изпраща по механичен или електронен път команда, задаваща определена мощност на двигателя. Тази команда може да идва от задействане на педала на газта или съответен сигнал, на лоста за ръчна газ или съответен сигнал, на лоста за подаване на гориво или съответен сигнал, на лоста за превключване на предавките или съответен сигнал, задаване на стойност на регулатора на оборотите или съответен сигнал;
 2.1.56.
 „Азотни оксиди“ означава съединения, които съдържат само азот и кислород, измерени чрез процедурите, посочени в настоящото правило. Азотните оксиди се изразяват количествено, като се приема, че NO е под формата на NO2, така че за всички азотни оксиди се използва действителна моларна маса, еквивалентна на NO2;
 2.1.57.
 „Базов двигател“ означава двигател, избран от семейство двигатели, така че характеристиките му по по отношение на емисиите да са представителни за цялото семейство двигатели, а двигателят да отговаря на изискванията, посочени в приложение 1Б към настоящото приложение;
 2.1.58.
 “Парциално налягане“


text:
означава налягането p, което се упражнява от един газ в смес от газове. За идеален газ, парциалното налягане, разделено на общото налягане, е равно на моларната концентрация на съставката x;
 2.1.59.
 „Устройство за последваща обработка на прахови частици“ означава система за последваща обработка на отработили газове, проектирана за намаляване емисиите на прахови замърсители (PM) чрез механично, аеродинамично, дифузно или инерционно разделяне;
 2.1.60.
 „Метод на частичното разреждане на потока“ означава процес на отделяне на част от общия поток отработили газове и последващото ѝ смесване с подходящо количество въздух за разреждане преди филтъра за вземане на проба от прахови частици;
 2.1.61.
 „Прахови частици (PM)“ означава всяка субстанция, уловена върху определена филтрираща материя, след разреждане с чист филтриран въздух на отработилите газове на двигател със самовъзпламеняване чрез сгъстяване, така че температурата да не надвишава 325 K (52 °);
 2.1.62.
 „Коефициент на преминаване PF“ означава отклонението от идеалното функциониране на сепаратора за неметанови фракции (вж. „Ефективност Е на преобразуването на сепаратора за неметанови фракции“ (NMC)_. Идеалният сепаратор за неметанови фракции ще има коефициент на преминаване за метан PFCH4
 , равен на 1000 т.е., ефективност ECH4
 на преобразуването в метан, равна на 0), коефициентът на преминаване на всички други въглеводороди PFC2H6
 , ще е равен на 0,000, (т.е., ефективността на преобразуването на етан EC2H6
 е равна на 1). Връзката между двете се дава от изразите:
 и ;
 2.1.63.
 „% натоварване“ означава част от наличния максимален въртящ момент при зададена честота на въртене на двигателя;
 2.1.64.
 „Периодично (нечесто) регенериране“ означава процесът на регенериране на системата за последваща обработка на отработили газове, който се извършва периодично при по-малко от 100 часа нормална работа на двигателя. По време на цикли, в които има регенериране, нормите по отношение на емисиите могат да бъдат превишени;
 2.1.65.
 „Пускане на пазара“ означава осигуряване на присъствието на продукт, обхванат от настоящото правило, на пазара на държава, която прилага настоящото правило, срещу заплащане или безплатно, с оглед на разпространение и/или употреба в тази държава;
 2.1.66.
 „Сонда“ означава първата част от преносната линия за газове, която подава пробата към следващия компонент на системата за вземане на проби;
 2.1.67.
 „PTFE“ означава политетрафлуороетилен, широко известен като тефлонTM;
 2.1.68.
 „Изпитвателен цикъл със стабилни състояния и линейни преходи между тях“ означава изпитвателен цикъл с поредица от стабилни режими на изпитване на двигателя при определени честота на въртене и въртящ момент за всеки режим и с определени линейни преходи по отношение на честотата на въртене и въртящия момент между тези режими;
 2.1.69.
 „Номинална честота на въртене“ означава максималната честота на въртене при пълно натоварване, която е допускана от регулатора и е проектирана от производителя, или, ако такъв регулатор не е налице, честотата на въртене, при която се достига максимална мощност на двигателя, както е проектирано от производителя;
 2.1.70.
 „Реагент“ означава всяка изразходваща се или неподлежаща на възстановяване среда, необходима и използвана за ефикасното функциониране на системата за последваща обработка на отработилите газове;
 2.1.71.
 „Регенериране“ означава събитие, по време на което нивата на емисиите се променят, и се възстановяват проектните характеристики на системата на последващата обработка. Съществуват два вида регенериране: непрекъснато


text:
регенериране (вж. точка 6.6.1 от приложение 4Б) и нечесто (периодично) регенериране (вж. точка 6.6.2 от приложение 4Б);
 2.1.72.
 „Време на реагиране“ означава разликата във времето между изменението на измервания компонент в контролната точка и реакцията на системата до 90 % от крайното показание (t90) като сондата за вземане на проби се определя като контролна точка, където изменението на измервания компонент е най-малко 60 % от целия обхват (ЦО), а приспособленията за превключване на газовете позволяват превключването да се извършва за по-малко от 0,1 s. Времето за реагиране на системата се състои от времезакъснението на системата и времето на нарастване на системата;
 2.1.73.
 „Време на нарастване“ означава разликата във времето между 10 % и 90 % от реакцията на крайното показание (t90 — t10);
 2.1.74.
 „Четящо устройство“ означава външно оборудване за изпитване, използвано за извънбордова връзка с диагностична система за контрол на системата NCD;
 2.1.75.
 „График за пробег“ означава цикълът на стареене и периодът за пробег, използвани за определяне на коефициентите на влошаване за семейството двигатели със система за последваща обработка;
 2.1.76.
 „Общ уред за измерване на атмосферното налягане“ означава уред за измерване на атмосферното налягане, чиито показания за атмосферното налягане се използват за цяло изпитвателно съоръжение, което има повече от една изпитвателна камера с динамометър;
 2.1.77.
 „Общ уред за измерване на влажността“ означава уред за измерване на влажността, чиито показания се използват за цяло изпитвателно съоръжение, което има повече от една изпитвателна камера с динамометър;
 2.1.78.
 „Калибриране“ означава настройка на измервателен уред, така че той да има правилна реакция на еталон за калибриране, който представлява между 75 % и 100 % от максималната стойност в обхвата на уреда или очаквания обхват на употреба;
 2.1.79.
 „Газ за калибриране на обхвата“ означава смес от пречистени газове, която се използва за калибриране на газоанализатори. Еталонните газове трябва да отговарят на спецификациите от точка 9.5.1. Трябва да се отбележи, че газовете за калибриране и еталонните газове са качествено едни и същи, но се различават по отношение на първичната си функция. Различните проверки на функционирането на газоанализатори и на компонентите за работа с пробите могат да отнасят до газовете за калибриране и еталонните газове.
 2.1.80.
 „Специфични емисии“ означава масата на емисиите, изразена в g/kWh;
 2.1.81.
 „Автономен“ се отнася до нещо, което не е в зависимост от друго, което е самостоятелно;
 2.1.82.
 „Стационарен“ означава, по отношение на изпитванията за емисии, режим, в който честотата на въртене и натоварването на двигателя се поддържат в съответствие с краен брой определени постоянни стойности. Дискретните цикли или циклите със стабилни състояния и линейни преходи между тях са стационарни изпитвания;
 2.1.83.
 „Стехиометричен“ означава, във връзка с конкретно съотношение между въздуха и горивото, такова съотношение, че при пълно изгаряне на горивото не остава нито гориво, нито кислород;
 2.1.84.
 „Среда за съхранение“ означава филтър за прахови частици, торбичка за проби, или всякакво друго устройство, използвано при серийно вземане на проби;
 2.1.85.
 „Изпитвателен (или работен) цикъл“ означава поредица от изпитвателни точки, на всяка от която съответства определена честота на въртене и въртящ момент, които се следват от двигателя при стационарен режим или преходни работни


text:
условия. Работните цикли са посочени в приложение 5. Един отделен работен цикъл може да се състои от един или повече изпитвателни интервали;
 2.1.86.
 „Изпитвателен интервал“ означава времетраенето на определянето на специфичните емисии при спиране. В случай, че по време на работния цикъл са налице множество изпитвателни интервали, в правилото може да се посочат допълнителни изчисления, които усредняват и съчетават изпитванията, за да се образуват съставни стойности за сравнение с приложимите пределни стойности на емисиите;
 2.1.87.
 „Допуск“ означава интервал, в който следва да са разположени 95 % от набора от записвани стойности на определена величина, като останалите 5 % от записваните стойности се разполагат извън интервала на допустими стойности. Посочените записвани стойности и времеви интервали следва да се използват, за да се определи дали дадена величина е в границите на приложимия допуск;
 2.1.88.
 „Общо въглеводороди (THC)“ означава общата маса на органичните съединения, измерена чрез специфична процедура за измерване на общите въглеводороди, изразена като въглеводороди със съотношение водород/въглерод 1,85:1;
 2.1.89.
 „Време за преобразуване“ означава времето между промяната на измервания компонент в контролната точка и реакцията на системата до 50 % от крайното показание (t50) като пробната сонда се определя като контролна точка. Времето за преобразуване се използва за синхронизиране на сигнала от различни измервателни уреди. Вж. фигура 3.1;
 2.1.90.
 „Преходен изпитвателен цикъл“ означава изпитвателен цикъл с редица стандартизирани стойности на честотата на въртене и въртящия момент, които се променят относително бързо във времето (NRTC);
 2.1.91.
 „Одобрение на типа“ означава одобрение на типа на двигателя по отношение на емисиите му, измерени в съответствие с процедурите, посочени в настоящото правило;
 2.1.92.
 „Обновяване и запис“ означава честотата, с която анализаторът подава нови, актуални данни;
 2.1.93.
 „Срок на експлоатация“ означава съответното изминато разстояние и/или период от време, в рамките на които трябва да се осигури спазването на съответните гранични стойности на газообразните емисии и емисиите на прахови частици;
 2.1.94.
 „Двигател с променлива честота на въртене“ означава двигател, който не е с постоянна честота на въртене;
 2.1.95.
 „Проверка“ означава да се оцени дали показанията на дадена система за измерване се съгласуват с обхват от приложени еталонни сигнали в рамките на един или повече предварително определени прагове на приемане Следва да се разграничава от „калибриране“;
 2.1.96.
 „Нулиране“ означава да се коригира даден измервателен уред, така че реакцията му да е нула при калибриращ еталон със стойност нула, напр., пречистен азот или пречистен въздух при измерването на концентрацията на съставките на смисиите;
 2.1.97.
 „Нулев газ“ означава газ, който не предизвиква реакция в анализатор. Това може да бъде пречистен азот, пречистен въздух, комбинация от пречистен азот и пречистен въздух.
 Фигура 1
 Определения за реакцията на системата: „времезакъснение“ (точка 2.1.17), „време на реакция“ (точка 2.1.72), „време на нарастване“ (точка 2.1.73), време на преобразуване (точка 2.1.89)
 2.2. Символи и съкращения
 2.2.1. Символи
 Символите са обяснени в приложение 4А, точка 1.4. и в приложение 4Б, точка 3.2.
 2.2.2. Означения и съкращения за химични компоненти
 Ar: Аргон
 C1: Въглеводород, еквивалентен на един атом въглерод
 CH4: Метан
 C2H6: Етан
 C3H8: Пропан
 CO: Въглероден оксид
 CO2: Въглероден диоксид
 DOP: Диоктилфталат
 H: Атомарен водород
 H2: Молекулен водород


text:
HC: Въглеводород
 H2O: Вода
 He: Хелий
 N2: Молекулен азот
 NMHC: Неметанов въглеводород
 NOx: Азотни оксиди
 NO: Азотен оксид
 NO2: Азотен диоксид
 O2: Кислород
 PM: Прахови частици
 PTFE: Политетрафлуоретилен
 S: Сяра
 THC: Общо въглеводороди
 2.2.3. Съкращения
 ASTM: Американско дружество по изпитване и материали
 BMD: Мини-разредител с торбичка
 BSFC: Специфичен разход на гориво, получен при изпитване на стенд
 CFV: Тръба на Вентури с критична (свръхзвукова) скорост на флуида
 CI: Самовъзпламеняване чрез сгъстяване
 CLD: Хемилуминсцентен детектор
 CVS: Устройство за вземане на проби с постоянен обем
 DeNOx: Система за последваща обработка на NOx
 DF: Коефициент на влошаване
 ECM: Модул за електронно управление
 EFC: Електронен контрол на потока
 EGR: Рециркулация на отработилите газове
 FID: Пламъчнойонизационен детектор
 GC: Газов хроматограф
 HCLD: Хемилуминесцентен детектор с подгряване
 HFID: Пламъчнойонизационен детектор с подгряване
 IBP: Начална температура на кипене
 ISO: Международна организация по стандартизация
 LPG: Втечнен нефтен газ
 NDIR: Недисперсен инфрачервен анализатор
 NDUV: Недисперсен ултравиолетов анализатор
 NIST: Национален институт за стандарти и технологии на САЩ
 NMC: Сепаратор за неметанови фракции
 PDP: Обемна помпа
 % FS: % от обхвата на скалата
 PFD: Разреждане на част от потока
 PFS: Система за разреждане на част от потока
 PTFE: Политетрафлуоретилен (известен като „тефлонTM“)
 RMC: Цикъл със стабилни състояния и линейни преходи между тях
 RMS: Средноквадратична стойност
 RTD: Съпротивителен температурен датчик
 SAE: Дружество на автомобилните инженери
 SSV: Тръба на Вентури с дозвукова скорост на флуида
 UCL: Горна граница на доверителен интервал
 UFM: Ултразвуков дебитомер
 3. ЗАЯВЛЕНИЕ ЗА ОДОБРЕНИЕ
 3.1. Заявление за одобрение на двигател като отделен технически възел
 3.1.1.
 Заявлението за одобрение на двигател или на семейство двигатели по отношение на нивото на емисиите на замърсяващи газове и частици се подава от производителя на двигателя и от негов надлежно упълномощен представител.
 3.1.2.
 То се придружава от споменатите по-долу документи в три екземпляра и съдържа следните данни:
 описание на типа на двигателя, включващо данните, посочени в приложение 1А към настоящото правило, ако е приложимо, данните за семейството двигатели, посочени в приложение 1Б към настоящото правило.
 3.1.3.
 Двигател, който съответства на характеристиките за тип двигател, описани в приложение 1А, се представя на техническата служба, отговорна за извършване на изпитванията за одобрение, определени в точка 5. Ако техническата служба реши, че предоставеният двигател не е напълно представителен за семейството двигатели, описано в приложение 1А, допълнение 2, в съответствие с точка 5 се предоставя алтернативен, и ако е необходимо, допълнителен двигател.
 4. ОДОБРЕНИЕ
 4.1.
 Ако двигателят, предоставен за одобрение по точка 3.1 от настоящото правило, отговаря на изискванията на точка 5.2 по-долу, се издава одобрение на този тип двигател или семейство двигатели.
 4.2.
 На всеки одобрен тип двигател или семейство двигатели се присвоява номер на одобрението. Първите две цифри от него посочват серията изменения, включващи най-актуалните основни технически изменения, които са внесени в правилото към датата на издаване на одобрението. Една и съща договаряща се страна не може да присвоява същия номер на друг тип двигател или семейство двигатели.
 4.3.
 Страните по Спогодбата от 1958 г., които прилагат настоящото правило, се уведомяват за одобрение, разширяване, отказ за издаване на одобрение на тип двигател или семейство двигатели съгласно настоящото правило,


text:
посредством формуляр в съответствие с актуалния образец от приложение 2 към настоящото правило. Трябва да са указани стойностите, измерени при изпитването на типа.
 4.4.
 На всеки двигател, който отговаря на тип двигател или семейство двигатели, одобрен в съответствие с настоящото правило, се прикрепва на видно и леснодостъпно място международен знак за одобрение, състоящ се от:
 4.4.1.
 Окръжност около буквата „Е“, следвана от отличителния номер на държавата, издала одобрението (2);
 4.4.2.
 номера на настоящето правило, следван от буквата „R“, тире и номера на одобрението отдясно на окръжността, предписана в точка 4.4.1.
 4.4.3.
 Допълнителен символ, състоящ се от две букви, първата от които трябва да бъде буква от интервала между „D“ и „R“, който показва нивото на емисии (точка 5.2.1), за което двигателят или семейството двигатели е одобрен(о), а втората е буквата „А“, ако семейството двигатели е сертифицирано за работа при променлива честота на въртене, и буквата „В“, ако семейството двигатели е сертифицирано за работа при постоянна честота на въртене.
 4.5.
 Ако двигателят съответства на одобрен тип или семейство по едно или няколко правила, приложени към Спогодбата, в държавата, издала одобрението по настоящото правило, предписаният символ не е необходимо да се повтаря; в такъв случай номерът на правилото и номерата на одобренията, както и допълнителните символи за всички правила, по които е издадено одобрение в приложение на настоящото правило, се поставят във вертикални колони отдясно на символа, предвиден в точка 4.4.2.
 4.6.
 Маркировката за одобрение трябва да е разположена близо до или върху табелката с данни, поставена от производителя на одобрения тип.
 4.7.
 Приложение 3 към настоящото правило дава примери за оформлението на маркировки за одобрение.
 4.8.
 Двигателят, който е одобрен като техническа единица, трябва да носи в допълнение на маркировката за одобрение:
 4.8.1.
 търговската марка или търговското наименование на производителя на двигателя;
 4.8.2.
 кода на двигателя, даден от производителя;
 4.9.
 Тези маркировки следва да бъдат четливи и неизличими.
 5. СПЕЦИФИКАЦИИ И ИЗПИТВАНИЯ
 5.1. Общи положения
 Компонентите, които могат за окажат влияние върху емисиите на замърсяващи газове и частици, трябва да бъдат проектирани, конструирани и монтирани по такъв начин, че при нормални условия на експлоатация двигателят да продължава да отговаря на предписанията на настоящото правило, въпреки вибрациите, на които може да бъде подложен.
 5.1.1. Техническите мерки, които производителят взема, трябва да бъдат такива, че посочените емисии да бъдат реално ограничавани, съгласно настоящото правило, по време на нормалната продължителност на живота на двигателя и при нормални условия на експлоатация Смята се, че разпоредбите се спазват:
 а)
 ако разпоредбите съответно на точки 5.2.1 и 7.2.2.1 са спазени, и
 б)
 ако освен това, при двигатели, спадащи към обхвати на мощност L и нагоре, са спазени и разпоредбите на точка 5.3.
 5.2.1. За двигатели, спадащи към обхвати на мощност Н и нагоре, производителят следва да докаже устойчивостта на двигателя и устройството за последваща обработка, ако е приложимо, в съответствие с приложение 8.
 5.1.3. Разрешава се системното заменяне на компонентите, имащи отношение към емисиите, след определен период на функциониране на двигателя. Всяко регулиране, поправяне, демонтиране, почистване или замяна на компоненти или системи, които са част от двигателя,


text:
извършвано периодично, за да се предотврати нарушение на доброто функциониране на двигателя, може да се извършва само ако е технологично необходимо за осигуряване на доброто функциониране на системата за ограничаване на емисиите. Във връзка с това предписанията относно извършваната по график поддръжка трябва да бъдат посочени в ръководството за потребителя и да бъдат одобрени преди издаване на одобрението. За двигатели, спадащи към обхвати на мощност L и нагоре, се включва и допълнителна информация в съответствие с изискванията на точка 5.3.3.
 5.1.4. Съответното извлечение от ръководството по отношение на поддръжката/замяната на устройството(та) за последваща обработка трябва да бъде включено в информационния документ, посочен в приложение 1А към настоящото правило.
 5.2. Предписания относно емисиите на замърсители
 Газообразните замърсители и частиците, изхвърлени от предоставения за изпитване двигател се измерват с помощта на методите, описани в приложение 4А за обхватите на мощност до Р включително, и в приложение 4В — за обхвати Q и R. По искане на производителя и при съгласие на органа по одобряването на типа, методите, описани в приложение 4В, могат да се използват за обхватите на мощност до Р включително.
 5.2.1. Получените емисии от въглероден оксид, въглеводороди и азотни оксиди, както и емисиите на прахови частици, не трябва да надвишават посочените в следната таблица количества:
 Обхват на мощност
 Полезна мощност
 (P)
 (kW)
 Въглероден оксид
 (CO)
 (g/kWh)
 Въглеводороди
 (HC)
 (g/kWh)
 Азотни оксиди
 (NOx)
 (g/kWh)
 Прахови частици
 (PM)
 (g/kWh)
 E
 130 ≤ P ≤ 560
 3,5
 1,0
 6,0
 0,2
 F
 75 ≤ P < 130
 5,0
 1,0
 6,0
 0,3
 G
 37 ≤ P < 75
 5,0
 1,3
 7,0
 0,4
 D
 18 ≤ P < 37
 5,5
 1,5
 8,0
 0,8
 Полезна мощност
 (P)
 (kW)
 Въглероден моноксид
 (CO)
 (g/kWh)
 Сума от въглеводороди и азотни оксиди
 (HC + NOx)
 (g/kWh)
 Прахови частици
 (PM)
 (g/kWh)
 H
 130 ≤ P ≤ 560
 3,5
 4,0
 0,2
 I
 75 ≤ P < 130
 5,0
 4,0
 0,3
 J
 37 ≤ P < 75
 5,0
 4,7
 0,4
 K
 19 ≤ P < 37
 5,5
 7,5
 0,6
 Полезна мощност
 (P)
 (kW)
 Въглероден моноксид
 (CO)
 (g/kWh)
 Въглеводороди
 (HC)
 (g/kWh)
 Азотни оксиди
 (NOx)
 (g/kWh)
 Прахови частици
 (PM)
 (g/kWh)
 L
 130 ≤ P ≤ 560
 3,5
 0,19
 2,0
 0,025
 M
 75 ≤ P < 130
 5,0
 0,19
 3,3
 0,025
 N
 56 ≤ P < 75
 5,0
 0,19
 3,3
 0,025
 Сума от въглевороди и азотни оксиди
 (HC + NOx)
 (g/kWh)
 P
 37 ≤ P < 56
 5,0
 4,7
 0,025
 Полезна мощност
 (P)
 (kW)
 Въглероден моноксид
 (CO)
 (g/kWh)
 Въглеводороди
 (HC)
 (g/kWh)
 Азотни оксиди
 (NOx)
 (g/kWh)
 Прахови частици
 (PM)
 (g/kWh)
 Q
 130 ≤ P ≤ 560
 3,5
 0,19
 0,4
 0,025
 R
 56 ≤ P < 130
 5,0
 0,19
 0,4
 0,025
 Пределните стойности за обхвати на мощност от H до R включват коефициентите на влошаване, изчислени в съответствие с приложение 8.
 5.2.2. Когато определено в съответствие с приложение 1В семейство двигатели обхваща повече от един обхват на мощност, стойностите на емисиите на базовия двигател (одобрение на типа) и на всички типове двигатели от същото семейство (съответствие на производството) трябва да отговарят на по-строгите изисквания от по-горния обхват на мощност.


text:
5.2.3. Допълнително се прилагат и следните изисквания:
 а)
 изисквания за устойчивост, определени в допълнение 8 към настоящото правило;
 б)
 разпоредби за контролната област на двигателя, посочени в точка 5.3.5 от настоящото правило за изпитванията на двигатели само от обхвати на мощност Q и R;
 в)
 изисквания за докладване на CO2, посочени в приложение 10, допълнение 1 относно изпитванията в съответствие с приложение 4А или приложение 10, допълнение 2 към настоящото правило за изпитвания в съответствие с приложение 4Б към настоящото правило;
 г)
 изискванията, посочени в точка 5.3 за двигатели с електронно управление, които спадат към обхвати на мощност L — R.
 5.3. Изисквания за одобрение на типа за обхвати на мощност от L до R
 5.3.1. Настоящата точка се прилага по отношение на одобрение на типа на двигатели с електронно управление, при които се използва електронно управление, за да се определи както количеството, така и моментът на впръскване на горивото (наричан по-долу „двигател“). Настоящата точка се прилага независимо от технологията, използвана в съответните двигатели с цел да отговарят на пределните стойности на емисиите, посочени в точка 5.2.1 от настоящото правило.
 5.3.2. Общи изисквания
 5.3.2.1. Изисквания за основна технология за контрол на емисиите
 5.3.2.1.1. Основната технология за контрол на емисиите, действаща в целия работен диапазон на честотата на въртене и на въртящия момент на двигателя, се замисля така, че двигателят да отговаря на разпоредбите на настоящото правило.
 5.3.2.1.2. Забраняват се всички основни технологии за контрол на емисиите, при които се прави разлика между работата на двигателя при стандартизирано изпитване за одобрение на типа и при други работни условия, вследствие на което се осигурява по-ниско ниво на контрол върху емисиите, когато работата не е при условията, изрично включени в процедурата за одобрение на типа.
 5.3.2.2. Изисквания за допълнителна технология за контрол на емисиите
 5.3.2.2.1. Допълнителна технология за контрол на емисиите може да бъде използвана в двигател или извънпътна подвижна техника, при условие, че при активирането ѝ допълнителната стратегия за контрол на емисии изменя основната технология за контрол на емисиите в отговор на специфичен набор от околни и/или работни условия, но не намалява ефективността на системата за контрол на емисиите.
 а)
 Когато допълнителната технология за контрол на емисиите е активирана по време на изпитването за одобрение на типа, не се прилагат точки 8.3.2.2 и 8.3.2.3;
 б)
 Когато допълнителната технология за контрол на емисии не е активирана по време на изпитването за одобрение на типа, трябва да бъде демонстрирано, че допълнителната стратегия за контрол на емисии е активна, само що се отнася до необходимото за целите, посочени в точка 5.3.2.2.3.
 5.3.2.2.2. Условията за контрол, които се прилагат по отношение на двигатели от обхвати на мощност от L до P и за двигатели от обхвати на мощност от Q до R са следните:
 а)
 Условията за контрол на двигатели от обхвати на мощност от L до P:
 i)
 височината да не превишава 1 000 метра (или еквивалентно атмосферно налягане 90 kPa);
 ii)
 околна температура в интервала от 275 K — 303 K (2°C — 30 °C);
 iii)
 температура на охлаждащата течност на двигателя над 343


text:
K (70 °C).
 Когато допълнителната технология за контрол на емисии е активирана при работа на двигателя в рамките на условията, посочени в подточки i), ii) и iii), технологията се активира само по изключение.
 б)
 условията за контрол на двигатели от обхвати на мощност от Q до R:
 i)
 атмосферно налягане, по-голямо или равно на 82,5 kPa;
 ii)
 температура на околната среда в следния обхват:
 —
 равна или по-висока от 266 K (– 7 °C);
 —
 по-ниска или равна на температурата, определена чрез следната формула при посоченото атмосферно налягане: , където: Тс е изчислената температура на околния въздух в K, а Pb е атмосферното налягане в kPa;
 iii)
 температура на охлаждащата течност на двигателя над 343 K (70 °C).
 Когато допълнителната технология за контрол на емисии е активирана при работа на двигателя в рамките на условията за контрол, посочени в подточки i), ii) и iii), технологията се активира само когато е доказано, че е необходима за целите, посочени в точка 5.3.2.2.3, и е одобрена от органа за одобрение на типа.
 в)
 работа при ниска температура
 Чрез дерогация от изискванията на буква б), допълнителна технология за контрол на емисиите може да бъде използвана при двигател от обхвати на мощност от Q до R, оборудван с рециркулация на отработилите газове (EGR), когато температурата на околната среда е по-ниска от 275 K (2 °C) и ако е изпълнен един от следните два критерия:
 i)
 температурата във всмукателния колектор е по-ниска или равна на температурата, определена по следната формула:
 , където: IMTc е изчислената температура във всмукателния колектор в K, а PIM е абсолютното налягане във всмукателния колектор в kPa;
 ii)
 температурата на охлаждащата течност на двигателя е по-ниска или равна на температурата, определена по следната формула:
 , където: ECTc е изчислената температура на охлаждащия агент на двигателя в K, а PIM е абсолютното налягането във всмукателния колектор в kPa.
 5.3.2.2.3. Допълнителната технология за контрол на емисиите би могла да бъде активирана по-специално за следните цели:
 а)
 от бордови сигнали с цел защита от повреда на двигателя (включително от защитата на устройството за подаване на въздух) и/или на извънпътната подвижна техника, в която е монтиран двигателят;
 б)
 за безопасност по време на експлоатация;
 в)
 за предотвратяване на прекомерни емисии при пускане на студен двигател или при загряване, а също при спиране на двигателя;
 г)
 ако се използва за компромис с контрола върху един регулиран замърсител при специфични околни или работни условия, с цел поддържане на контрола върху всички останали регулирани замърсители, в рамките на пределните стойности на емисиите, които са подходящи за въпросния двигател. Целта е да се компенсират естествено възникващи явления по начин, който осигурява приемлив контрол върху всички съставки на емисиите.
 5.3.2.2.4. Производителят демонстрира пред техническа служба в момента на изпитването за одобрение на типа, че функционирането на допълнителната технология за контрол на емисии отговаря на разпоредбите на точка 5.3.2.2 Демонстрацията се състои от оценка на документацията, посочена в точка 5.3.2.3.
 5.3.2.2.5. Забранява се всякакво използване на допълнителна технология за контрол на емисиите, която не е в съответствие с разпоредбите на точка 5.3.2.2.


text:
5.3.2.3. Изисквания към документацията
 5.3.2.3.1. Производителят предоставя техническата документация, съпътстваща заявлението за одобрение на типа в момента на подаването му в техническата служба, която осигурява достъп до всеки елемент от конструкцията и технологията за контрол на емисиите и начините, по които допълнителната технология пряко или непряко контролира изходните параметри. Техническата документация се предоставя в две части:
 а)
 наборът от документи, приложен към заявлението за одобрение на типа, включва пълен преглед на технологията за контрол на емисиите. Представят се доказателства, че всички изходни параметри, позволени от матрица, получена от контролния обхват на входящите стойности на индивидуалните елементи, са били определени. Доказателствата се прилагат към техническата документация, както е посочено в приложение 1 А;
 б)
 Допълнителният материал, който е представен пред техническата служба, но не е приложен към заявлението за одобрение на типа, включва всички променени от допълнителна технология за контрол на емисиите параметри и по-специално, граничните условия, при които функционира технологията, и по-специално:
 i)
 описание на управляващата логика и на стратегиите за определяне на времевите интервали и точките на превключване по време на всички режими на работа за горивната и други основни системи, в резултат на които се постига ефективен контрол на емисиите (напр. рециркулация на отработили газове (EGR) или дозиране на реагента);
 ii)
 обосновка за използването на всяка допълнителна технология за контрол на емисиите в двигателя, съпроводена от материал и данни от изпитвания, демонстриращи въздействието върху емисиите на отработили газове. Тази обосновка може да бъде въз основата на изпитвателни данни, издържан технически анализ или комбинация от двете;
 iii)
 подробно описание на алгоритмите или датчиците (при необходимост), използвани за определяне, анализ или диагностика на неправилната работа на системата за контрол на NOx;
 iv)
 допустимото отклонение, прието за да се спазят изискванията, посочени в точка 5.3.3.7.2, независимо от използваните средства.
 5.3.2.3.2. Допълнителният материал, посочен в точка 5.3.2.3.1, буква б), се разглежда като строго поверителен. При поискване се предоставя на органа по одобряване на типа. Органът по одобряване на типа разглежда материала като строго поверителен.
 5.3.3. Изисквания по отношение на мерките за контрол на NOx за двигатели от обхвати на мощност от L до P
 5.3. 3.1. Производителят предоставя информация, която изцяло описва функционалните работни характеристики на мерките за контрол на NOx, като използва документите, посочени в приложение 1А, допълнение 1, точка 2 и приложение 1А, допълнение 3, точка 2.
 5.3.3.2. Ако системата за контрол на емисиите изисква реагент, характеристиките на реагента, включително видът на реагента, информацията относно концентрацията му, когато реагентът е в разтвор, работната температура и позоваване на международни стандарти за състав и качество, трябва да бъдат посочени от производителя в приложение 1А, допълнение 1, точка 2.2.1.13 и приложение 1A, допълнение 3, точка 3.2.1.13.
 5.3.3.3. Технологията за контрол на емисиите на двигателя трябва да функционира при всички условия на околната среда, редовно наблюдавани на територията на страните по Спогодбата, особено при ниски температури на околната среда.
 5.3.3.4. Производителят демонстрира, че емисиите на амоняк по време на приложимия изпитвателен цикъл за емисии при процедурата за одобрение на типа, когато се използва реагент, не надвишават средна стойност от 25 ppm.
 5.3.3.5. Ако в


text:
извънпътна подвижна техника са инсталирани отделни резервоари за реагент или такива са свързани с нея, трябва да бъдат включени средства за взимане на проба от реагента вътре в резервоарите. Точката на вземане на пробите трябва да е леснодостъпна, без да е необходимо използването на специализиран инструмент или устройство.
 5.3.3.6. Изисквания за експлоатация и поддръжка
 5.3.3.6.1. За предоставянето на одобрение на типа се поставя условието, в съответствие с точка 5.1.3, всеки оператор на извънпътна подвижна техника да бъде снабден с писмени инструкции, включващи следното:
 а)
 подробни предупреждения, обясняващи възможните неизправности, предизвикани от неправилна работа, експлоатация или поддръжка на инсталирания двигател, придружени от съответните мерки за възстановяване на изправността;
 б)
 подробни предупреждения относно възможните неизправности вследствие неправилната експлоатация на двигателя, придружени от съответните мерки за възстановяване на изправността;
 в)
 информация относно правилното използване на реагента, придружена от инструкция за пълненето с реагент между нормалните интервали за поддръжка;
 г)
 ясно предупреждение, че сертификатът за одобрение на типа, издаден за съответния тип двигател, е валиден само при условие, че са спазени следните условия:
 i)
 двигателят се експлоатира, използва и поддържа в съответствие с предоставените инструкции;
 ii)
 предприети са незабавни действия за извеждане от неправилна работа, експлоатация и поддръжка, в съответствие с мерките за възстановяване на изправността, съдържащи се в предупрежденията, посочени в букви а) и б);
 iii)
 не е имало преднамерена неправилна употреба на двигателя, по-специално изключване или неподдържане на системата за рециркулация на отработилите газове (EGR) или системата за дозиране на реагента.
 Инструкциите са написани по разбираем и достъпен за неспециалисти начин, като е използван същият стил, както в ръководството за експлоатация на извънпътната подвижна техника или двигателя.
 5.3.3.7. Контрол на реагента (при необходимост)
 5.3.3.7.1. За предоставянето на одобрение на типа се поставя условието, в съответствие с точка 6.1, за осигуряване на индикатор или друго подходящо средство, в съответствие с конфигурацията на извънпътната подвижна техника, което да информира оператора за:
 а)
 останалото количество реагент в резервоара, а със специален допълнителен сигнал — когато оставащият реагент е по-малко от 10 % от пълната вместимост на резервоара;
 б)
 когато резервоарът за реагент е празен или почти празен;
 в)
 когато реагентът в резервоара не отговаря на характеристиките, обявени и записани в приложение 1А, допълнение 1, точка 2.2.1.13 и приложение 1А, допълнение 3, точка 2.2.1.13, в зависимост от инсталираните средства за оценка;
 г)
 когато дозирането на реагента се прекъсне в случаи, различни от работата на модула за електронно управление на двигателя (ECU) или на регулатора за дозиране в отговор на работните условия на двигателя, когато не е необходимо дозиране, при условие че тези работни условия са били предоставени на органа по одобряване на типа
 5.3.3.7.2. По избор на производителя изискванията за съответствие на реагента с декларираните характеристики и свързаните с тях допустими емисии на NOx се спазват по един от следните начини:
 a)
 пряко, напр. като се използва датчик за качеството на реагента.
 б)
 непряко — например чрез използване на датчик за NOx в отработилите газове, за да се оцени ефективността на реагента.
 в)
 по всякакъв друг начин, при условие че ефикасността му е най-малко еквивалентна на


text:
ефикасността при използване на начините, посочени в буква а) или б), и са спазени основните изисквания от настоящата точка.
 5.4.3. Изисквания по отношение на мерките за контрол на NOx за двигатели от обхвати на мощност от Q до R
 5.3.4.1. Производителят предоставя информация, в която изцяло се описват функционалните работни характеристики на мерките за контрол на NOx, като се използват документите, посочени в приложение 1А, допълнение 1, точка 2 и приложение 1А, допълнение 3, точка 2.
 5.3.4.2. Технологията за контрол на емисиите на двигателя трябва да функционира при всички условия на околната среда, редовно наблюдавани на територията на страните по Спогодбата, особено при ниски температури на околната среда. Това изискване не е ограничено до условията, при които трябва да се използва основна технология за контрол на емисиите, както е посочено в точка 5.3.2.2.2.
 5.3.4.3. Когато се използва реагент, производителят демонстрира, че емисиите на амоняк по време на изпитванията NRTC или NRSC при горещ двигател при процедурата за одобрение на типа не надвишават средна стойност от 10 ppm.
 5.3.4.4. Ако в извънпътна подвижна техника са инсталирани резервоари за реагент или са свързани с нея, трябва да бъдат включени средства за взимане на проба от реагента вътре в резервоара. Точката на вземане на пробите трябва да е леснодостъпна, без да е необходимо използването на специализиран инструмент или устройство.
 5.3.4.5. За предоставянето на одобрение на типа в съответствие с точка 6.1 се поставят следните условия:
 а)
 на всеки оператор на извънпътна подвижна техника да бъдат предоставени писмени указания за поддръжка в съответствие с приложение 9 към настоящото правило;
 б)
 на производителите на оригиналното оборудване (ПОО) да бъдат предоставени документите за монтажа на двигателя, включително на системата за контрол на емисиите, която е част от одобрения тип двигател;
 в)
 на производителите на оригиналното оборудване (ПОО) да бъдат предоставени указанията за системата за предупреждение на оператора, системата за блокиране и (когато е приложимо) защитата на реагента срещу замръзване;
 г)
 да бъдат прилагани разпоредбите относно указанията за оператора, документите за монтажа, системата за предупреждение на оператора, системата за блокиране и защитата на реагента срещу замръзване, които са посочени в допълнение 9 към настоящия приложение.
 5.3.5. Контролна област на двигатели за обхватите на мощност от Q до R
 При двигатели с обхвати на мощност от Q до R, емисиите, от които са взети проби в рамките на контролната област, определена в точка 5.3.5, не трябва да надвишават с повече от 100 % граничните стойности на емисиите от точка 5.2.1 от настоящото правило.
 5.3.5.1. Изисквания към доказателствата
 Техническата служба избира до три случайни точки на натоварване и честота на въртене в контролната област за изпитване. Техническата служба определя също така случайна последователност на точките на изпитване. Изпитването трябва да се проведе в съответствие с основните изисквания на NRSC, но всяка точка на изпитване се оценява поотделно. Всяка точка на изпитване трябва да съответства на граничните стойности, определени в точка 5.3.5.
 5.3.5.2. Изисквания при изпитването
 Изпитването се извършва, както следва:
 а)
 според случая, изпитването се провежда непосредствено след изпитвателните цикли с дискретен режим, описани в точка 7.8.1.2, букви а)—д)


text:
от приложение 4Б към настоящото правило, но преди процедурите след изпитването (буква е), или след изпитвателния цикъл със стабилни състояния и линейни преходи между тях от точка 7.8.2.2, букви а)—г) от приложение 4Б към настоящото правило, но преди процедурите след изпитването (буква e);
 б)
 изпитванията се провеждат, както е предвидено в точка 7.8.1.2, букви б)—д) от приложение 4Б към настоящото правило, като се използва многофилтърният метод (един филтър за всяка точка на изпитване) за всяка от трите избрани точки на изпитване;
 в)
 изчислява се специфична стойност на емисиите (в g/kWh) за всяка точка на изпитване;
 г)
 стойностите на емисиите могат да се изчислят в молове, като се използва допълнение A.7, или като маса, като се използва допълнение A.8 към приложение 4Б настоящото правило, но това следва да съответства на метода, използван при изпитването с дискретен режим или изпитвателния цикъл със стабилни състояния и линейни преходи между тях;
 д)
 за да се изчисли сумата на газообразните компоненти, на Nmode се дава стойност 1 и се използва тегловен коефициент, равен на 1;
 е)
 за изчисляване на праховите частици се използва многофилтърният метод, а за да се изчисли сумата, на Nmode се дава 1 и се използва тегловен коефициент, равен на 1.
 5.3.5.3. Изисквания за контролната област
 5.3.5.3.1. Контролна област на двигателя
 Контролната област (вж. фиг. 2) се определя, както следва:
 обхват на честотата на въртене: от честота на въртене А до високата честота на въртене;
 където:
 .
 Следва да се използват определенията за висока честота на въртене и ниска честота на въртене в съответствие с приложение 4Б към настоящото правило.
 Ако измерената честота на въртене на двигателя A е в рамките на ± 3 % от честотата на въртене на двигателя, обявена от производителя, се използват обявените честоти на въртене на двигателя. Ако за някоя от честотите на въртене, използвани по време на изпитванията, допустимото отклонение е превишено, се използват измерените честоти на въртене.
 5.3.5.3.2. От изпитване се изключват следните условия на работа на двигателя:
 а)
 точки под 30 % от максималния въртящ момент;
 б)
 точки под 30 % от максималната мощност.
 Производителят може да поиска техническата служба да изключи при одобряването/сертифицирането на типа работни точки от контролната зона, определена в точки 5.5.1 — 5.5.2. Техническата служба може да предостави това изключение, ако производителят може да докаже, че двигателят при никакви обстоятелства не може да работи в тези работни точки, независимо от комбинацията от машини, в която е използван.
 Фигура 2
 Контролна област
 5.3.6. Проверка на емисиите на картерни газове на двигатели от обхвати на мощност от Q до R.
 5.3.6.1. Емисиите на картерни газове не трябва да бъдат изхвърляни директно в околната атмосфера с изключение на случаите, посочени в точка 5.3.6.3.
 5.3.6.2. Двигателите могат да изхвърлят емисии на картерни газове в изпускателната система, разположена преди устройството за последваща обработка на отработилите газове, през цялата продължителност на работа.
 5.3.6.3. Двигателите, оборудвани с турбокомпресори, помпи, нагнетателни вентилатори или компресори за принудително пълнене за нагнетяване на въздуха, могат да изхвърлят емисии на картерни газове в околната атмосфера. В този случай емисиите на картерни газове